Document ID: 32005D0905

PADOMES LĒMUMS
(2005. gada 17. oktobris),
lai Eiropas Kopiena parakstītu Enerģijas kopienas līgumu
(2005/905/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 47. panta 2. punktu, 55., 83., 89., 95., 133. un 175. pantu saistībā ar 300. panta 2. punkta pirmās daļas pirmo teikumu,
ņemot vērā Komisijas priekšlikumu,
tā kā:
(1)
Saskaņā ar Padomes 2004. gada 17. maija Lēmumu Komisija ir apspriedusi Enerģijas kopienas dibināšanas līgumu - turpmāk “Enerģijas kopienas līgums” - ar Albānijas Republiku, Bulgārijas Republiku, Bosniju un Hercegovinu, Horvātijas Republiku, Bijušo Dienvidslāvijas Maķedonijas Republiku, Melnkalnes Republiku, Rumāniju, Serbijas Republiku un Apvienoto Nāciju Organizācijas Pagaidu pārvaldes misiju Kosovā (saskaņā ar Apvienoto Nāciju Drošības padomes Rezolūciju 1244).
(2)
Ņemot vērā tā iespējamo noslēgšanu vēlāk, 2005. gada 31. maijā parafētais Enerģijas kopienas līgums būtu jāparaksta Kopienas vārdā,
IR NOLĒMUSI ŠĀDI.
1. pants
Ar šo Kopienas vārdā tiek apstiprināta Enerģijas kopienas līguma parakstīšana.
2. pants
Ar šo Padomes priekšsēdētājs tiek pilnvarots norīkot personu vai personas, kuras tiesīgas Eiropas Kopienas vārdā parakstīt Enerģijas kopienas līgumu, ņemot vērā tā noslēgšanu.
3. pants
Šo lēmumu publicē Eiropas Savienības Oficiālajā Vēstnesī.
Luksemburgā, 2005. gada 17. oktobrī

Labels: 18
15
14
5